CELEX: 32014R0059
Language: sk
Date: 2014-01-23 00:00:00
Title: Nariadenie Komisie (EÚ) č. 59/2014 z  23. januára 2014 , ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie oxidu siričitého – siričitanov (E 220 – 228) v určitých aromatizovaných výrobkoch na báze vína  Text s významom pre EHP

24.1.2014   
            
            
               SK
            
            
               Úradný vestník Európskej únie
            
            
               L 21/9
            
         NARIADENIE KOMISIE (EÚ) č. 59/2014
   z 23. januára 2014,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie oxidu siričitého – siričitanov (E 220 – 228) v určitých aromatizovaných výrobkoch na báze vína
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               Zoznam Únie obsahujúci prídavné látky v potravinách sa môže aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2) buď na podnet Komisie alebo na základe žiadosti.
            
         
               (3)
            
            
               Žiadosť o povolenie používania oxidu siričitého – siričitanov (E 220 – 228) v aromatizovaných výrobkoch na báze vína, ako sú vymedzené v článku 2 nariadenia Rady (EHS) č. 1601/91 (3), predložili 27. marca 2013 výrobcovia uvedených výrobkov a žiadosť bola sprístupnená členským štátom.
            
         
               (4)
            
            
               Používanie oxidu siričitého – siričitanov (E 220 – 228) v aromatizovaných výrobkoch na báze vína je technologicky potrebné. Oxid siričitý – siričitany (E 220 – 228) sa pridávajú na zastavenie oxidácie a zabránenie mikrobiologickým kontamináciám a ich výsledkom je lepšie zachovanie príchute a farby výrobkov. Uvedené výrobky, ako je vermút, by mali byť obzvlášť chránené, keďže sa často uchovávajú dlho po tom, ako sa fľaša otvorí.
            
         
               (5)
            
            
               Vedecký výbor pre potraviny stanovil hodnoty prijateľného denného príjmu pre oxid siričitý – siričitany (E 220 – 228) (4). Aromatizované výrobky na báze vína sú alkoholické nápoje, ktoré sa zvyčajne konzumujú ako alternatíva k iným alkoholickým nápojom ako víno, v ktorých je povolený oxid siričitý – siričitany. Dodatočné vystavenie účinkom oxidu siričitému – siričitanom (E 220 – 228) založené na tomto novom použití bude naďalej obmedzené a nebude viesť k zvýšeniu celkového príjmu. Preto je vhodné povoliť oxid siričitý – siričitany (E 220 – 228) ako konzervačnú látku a antioxidant v aromatizovaných výrobkoch na báze vína.
            
         
               (6)
            
            
               V zmysle článku 3 ods. 2 nariadenia (ES) č. 1331/2008 má Komisia požiadať Európsky úrad pre bezpečnosť potravín o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008, s výnimkou prípadov, keď by príslušné aktualizácie nemali mať vplyv na ľudské zdravie. Keďže povolenie používania oxidu siričitého – siričitanov (E 220 – 228) ako konzervačnej látky a antioxidantu v aromatizovaných výrobkoch na báze vína predstavuje aktualizáciu uvedeného zoznamu, ktorá by nemala mať vplyv na ľudské zdravie, nie je nutné požiadať Európsky úrad pre bezpečnosť potravín o stanovisko.
            
         
               (7)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. januára 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  Nariadenie Rady (EHS) č. 1601/91 z 10. júna 1991, ktorým sa stanovujú všeobecné pravidlá definície, opisu a ponuky aromatizovaných vín, aromatizovaných nápojov na báze vína a aromatizovaných kokteilov z aromatizovaných vínnych produktov (Ú. v. ES L 149, 14.6.1991, s. 1).
   
      (4)  http://ec.europa.eu/food/fs/sc/scf/reports/scf_reports_35.pdf
   
      PRÍLOHA
      Časť E prílohy II k nariadeniu (ES) č. 1333/2008 sa mení takto:
      
                  1.
               
               
                  V kategórii potravín 14.2.7.1 „Aromatizované vína“ sa za položku E 200 – 203 vkladá táto položka:
                  
                               
                           
                           
                              „E 220 – 228
                           
                           
                              oxid siričitý – siričitany
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Najvyššie prípustné množstvá sú vyjadrené ako SO2 a vzťahujú sa na celkové množstvo, dostupné zo všetkých zdrojov, obsah SO2, ktorý nepresahuje 10 mg/kg alebo 10 mg/l sa nepokladá za obsah prítomný v danom produkte“
                                       
                                    
                        
            
                  2.
               
               
                  V kategórii potravín 14.2.7.2 „Aromatizované nápoje na báze vína“ sa za položkou E 200 – 203 vkladá táto položka:
                  
                               
                           
                           
                              „E 220 – 228
                           
                           
                              oxid siričitý – siričitany
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Najvyššie prípustné množstvá sú vyjadrené ako SO2 a vzťahujú sa na celkové množstvo, dostupné zo všetkých zdrojov, obsah SO2, ktorý nepresahuje 10 mg/kg alebo 10 mg/l sa nepokladá za obsah prítomný v danom produkte“
                                       
                                    
                        
            
                  3.
               
               
                  V kategórii potravín 14.2.7.3 „Koktaily z aromatizovaných vínnych produktov“ sa za položku E 200 – 203 vkladá táto položka:
                  
                               
                           
                           
                              „E 220 – 228
                           
                           
                              oxid siričitý – siričitany
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3)
                                       
                                       
                                          Najvyššie prípustné množstvá sú vyjadrené ako SO2 a vzťahujú sa na celkové množstvo, dostupné zo všetkých zdrojov, obsah SO2, ktorý nepresahuje 10 mg/kg alebo 10 mg/l sa nepokladá za obsah prítomný v danom produkte“